14. ΑΠΟΦΑΣΙΣ ΥΠΟΥΡΓΩΝ  ΕΞΩΤΕΡΙΚΩΝ ΚΑΙ ΣΥΓΚΟΙΝΩΝΙΩΝ Αριθ. Δ2/Β/40052/13529  της 4 Δεκ. 1970/21 Ιαν. 1971 (ΦΕΚ Α΄ 13)  Περί κυρώσεως πρωτοκόλλου αφορώντος αυθεντικόν τρίγλωσσον κείμενον Συμβάσεως Διεθνούς Πολιτικής Αεροπορίας.  Έχοντες υπ’ όψιν: 1.Τον Νόμ. 5017/1931 «περί Πολιτικής Αεροπορίας». 2.Τον Νόμ. 211/1947 «περί κυρώσεως της εν Σικάγω τη 7η Δεκ. 1944 υπογραφείσης Συμβάσεως Διεθνούς Πολιτικής Αεροπορίας». 3.Το Πρωτόκολλον επί του Αυθεντικού τριγλώσσου κειμένου της Συμβάσεως Διεθνούς Πολιτικής Αεροπορίας (Μπουένος Άϋρες 24 Σεπτ. 1968). 4.Το υπ’ αριθ. Ζ. 223.77 (25)-2/29.5.1969 έγγραφον της Διευθύνσεως Ειδικής Νομικής Υπηρεσίας του Υπουργείου Εξωτερικών, αποφασίζομεν: Αποδεχόμεθα το, κατά την 24.9.1968 εν Μπουένος Άϋρες διεθνώς υιοθετηθέν, Πρωτόκολλον το αφορών εις το αυθεντικόν τρίγλωσσον κείμενον της υπογραφείσης εν Σικάγω την 7.12.1944 Συμβάσεως Διεθνούς Πολιτικής Αεροπορίας. Το κείμενον της, εις ην το Πρωτόκολλον τούτο αφορά, Συμβάσεως έπεται εν πρωτοτύπω εις την γαλλικήν, της μεταφράσεως αυτού εις την ελληνικήν δημοσιευθείσης ήδη δια του Νόμ. 211/1947 ΦΕΚ 35/47 τεύχ. Α΄ «περί κυρώσεως της εν Σικάγω την 7.12.1944 υπογραφείσης Συμβάσεως «Περί Διεθνούς Πολιτικής Αεροπορίας». ΠΡΩΤΟΚΟΛΛΟΝ ΕΠΙ ΤΟΥ ΑΥΘΕΝΤΙΚΟΥ ΤΡΙΓΛΩΣΣΟΥ ΚΕΙΜΕΝΟΥ ΤΗΣ ΣΥΜΒΑΣΕΩΣ ΠΕΡΙ  ΔΙΕΘΝΟΥΣ ΠΟΛΙΤΙΚΗΣ ΑΕΡΟΠΟΡΙΑΣ (ΣΙΚΑΓΟΝ, 1944) ΑΙ ΥΠΟΓΕΓΡΑΜΜΕΝΑΙ ΚΥΒΕΡΝΗΣΕΙΣ ΛΑΒΟΥΣΑΙ ΥΠ’ ΟΨΙΝ ότι η τελευταία παράγραφος της Συμβάσεως περί Διεθνούς Πολιτικής Αεροπορίας καλουμένης εφεξής «Συμβάσεως» προβλέπει όπως κείμενον της Συμβάσεως συνταχθέν εις την Αγγλικήν, Γαλλικήν και Ισπανικήν, ον εξ ίσου αυθεντικόν δια τας τρεις γλώσσας, ανοιγή προς υπογραφήν, ότι η σύμβασις ηνοίχθη προς υπογραφήν εν Σικάγω, την εβδόμην ημέραν Δεκ. 1944 εις έν κείμενον εις την Αγγλικήν γλώσσαν, ότι εν συνεχεία δέον όπως ληφθούν τα απαραίτητα μέτρα ίνα το κείμενον υφίσταται εις τρεις γλώσσας ως προβλέπεται εν τη Συμβάσει, ότι κατά την λήψιν των ως άνω μέτρων θα έδει να ληφθή υπ΄όψιν ότι υφίστανται τροποποιήσεις της Συμβάσεως εις την Αγγλικήν, Γαλλικήν και Ισπανικήν γλώσσαν και ότι το κείμενον της Συμβάσεως εις την Γαλλικήν και Ισπανικήν θα έδει όπως μη περιλαμβάνη τα ως άνω τροποποιήσεις καθ’ ότι, συμφώνως προς το Άρθρ. 94(α) της Συμβάσεως, εκάστη τοιαύτη τροποποίησις δύναται να τεθή εν ισχύϊ μόνον αναφορικώς προς οιονδήποτε Κράτος το οποίον έχει κυρώσει ταύτην. ΣΥΝΕΦΩΝΗΣΑΝ ως κατωτέρω: Άρθρ.Ι.-Το κείμενον της Συμβάσεως εις την Γαλλικην και Ισπανικήν προσηρτημένον εις το παρόν Πρωτόκολλον, ομού μετά του κειμένου της Συμβάσεως, εις την Αγγλικήν αποτελεί εξ ίσου αυθεντικόν τρίγλωσσον κείμενον ως σαφώς αναφέρεται εις την τελευταίαν παράγραφον της Συμβάσεως. Άρθρ.ΙΙ.-Εάν έν Κράτος μέρος του παρόντος Πρωτοκόλλου έχει κυρώσει ή κυροί μεταγενέστερον τροποποίησιν επιφερομένην εις την Σύμβασιν συμφώνως προς το Άρθρ. 94 (α) ταύτης, το κείμενον της τοιαύτης τροποποιήσεως εις την Αγγλικήν, Γαλλικήν και Ισπανικήν γλώσσαν θα θεωρήται ως αναφερόμενον εις το κείμενον όπερ είναι εξ ίσου αυθεντικόν εις τας τρεις γλώσσας, ως εκ του παρόντος Πρωτοκόλλου. Άρθρ.ΙΙΙ.-1)Τα Κράτη μέλη του Οργανισμού Διεθνούς πολιτικής Αεροπορίας δύνανται να καταστούν μέρη του παρόντος Πρωτοκόλλου είτε: (α)δι’ υπογραφής άνευ επιφυλάξεως ως προς την αποδοχήν, ή (β)δι’ υπογραφής υπό επιφύλαξιν ως προς την αποδοχήν, ακολουθουμένης υπό αποδοχής, ή (γ)δι’ αποδοχής. 2)Το παρόν Πρωτόκολλον θα παραμείνει ανοικτόν προς υπογραφήν εν Μπουένος Άυρες μέχρι της εικοστής εβδόμης ημέρας Σεπτ. 1968, μετά δε την ημερομηνίαν ταύτην εν Ουασιγκώνι D.C. 3)Η αποδοχή, θα πραγματοποιείται δια καταθέσεως οργάνου αποδοχής παρά τη Κυβερνήσει των Ηνωμένων Πολιτειών Αμερικής. 4)Η προσχώρησις εις ή κύρωσις, ή έγκρισις του παρόντος Πρωτοκόλλου θα θεωρήται ως αποδοχή τούτου. Άρθρ.ΙV.-1)Το παρόν Πρωτόκολλον θα τεθή εν ισχύϊ την τριακοστήν ημέραν, αφ’ ης δώδεκα Κράτη συμφώνως προς τας διατάξεις του Άρθρ. ΙΙΙ θα έχουν υπογράψει τούτο άνευ επιφυλάξεως ως προς την αποδοχήν του ή θα έχουν αποδεχθή τούτο. 2)Όσον αφορά οιονδήποτε Κράτος όπερ καθίσταται αργότερον μέρος του παρόντος Πρωτοκόλλου, συμφώνως προς το Άρθρ. ΙΙΙ, το Πρωτόκολλον θα τίθεται εν ισχύϊ κατά την ημερομηνίαν υπογραφής του άνευ επιφυλάξεως ως προς την αποδοχήν ή κατά την ημερομηνίαν αποδοχής του. Άρθρ.V.-Οιαδήποτε γενομένη εν τω μέλλοντι προσχώρησις Κράτους εις την Σύμβασιν θα θεωρείται ως αποδοχή του παρόντος Πρωτοκόλλου.          (Μετά την σελ. 920,10) Σελ. 920,11 Τεύχος 421-Σελ. 131 Πολυεθνείς Αεροπορικές Συμβάσεις 38.Π.α.14   365 Άρθρ.VΙ.-Άμα τη θέσει εν ισχύϊ του παρόντος πρωτοκόλλου, τούτο θέλει καταχωρισθή παρά τοις Ηνωμένοις Έθνεσι και παρά τω Οργανισμώ Διεθνούς Πολιτ. Αερ/ρίας υπό της Κυβερνήσεως των Ηνωμένων Πολιτειών της Αμερικής. Άρθρ.VΙΙ.-1)Το παρόν Πρωτόκολλον θα παραμείνη εν ισχύϊ καθ’ ον χρόνον ισχύει η Σύμβασις. 2)Το παρόν Πρωτόκολλον παύει ισχύον αναφορικώς προς Κράτος τι μόνον εφ’ όσον το Κράτος τούτο παύση να αποτελή μέρος της Συμβάσεως. Άρθρ.VΙΙΙ.-Η Κυβέρνησις των Ηνωμένων Πολιτειών της Αμερικής θα γνωστοποιεί προς άπαντα τα Κράτη μέλη του Οργανισμού Διεθνούς Πολιτικής Αεροπορίας και προς αυτόν τούτον τον Οργανισμόν: (α)πάσαν υπογραφήν του παρόντος Πρωτοκόλλου και την ημερομηνίαν ταύτης μετ’ ενδείξεως κατά ποσόν η υπογραφή είναι μετά ή άνευ επιφυλάξεως ως προς την αποδοχήν, (β)την κατάθεσιν οιουδήποτε οργάνου αποδοχής και την ημερομηνίαν της τοιαύτης καταθέσεως, (γ)την ημερομηνίαν καθ’ ην το παρόν Πρωτόκολλον ετέθη εν ισχύϊ συμφώνως προς τας διατάξεις του Άρθρ. ΙV (παρ. 1). Υπογραφέν άνευ επιφυλάξεως ως προς την αποδοχήν. (΄Επονται αι υπογραφαί των αντιπροσώπων των εξής χωρών: Αργεντινή,, Βραζιλία, Κορέα, Τσεχοσλοβακία, Χιλή, Δανία, Εκουντόρ, Ισπανία, Ηνωμέναι Πολ. Αμερικής, Νορβηγία, Πακιστάν, Πολωνία, Πορτογαλία, Ρουάντα, Συρία, Νότιος Αφρική, Σουηδία, Γιουγκοσλαβία).               Σελ. 920,12 Άρθρ.ΙΧ.-Το παρόν πρωτόκολλον συνταχθέν εις την Αγγλικήν, Γαλλικήν και Ισπανικήν γλώσσαν, εκάστου κειμένου όντος εξ ίσου αυθεντικού θα κατατεθή παρά τοις αρχείοις της Κυβερνήσεως των Ηνωμένων Πολιτειών της Αμερικής ήτις και θα διαβιβάση δεόντως κεκυρωμένα, αντίγραφα τούτου προς τας Κυβερνήσεις των Κρατών μελών του Οργανισμού Διεθνούς Πολιτικής Αερ/ρίας. ΕΙΣ ΠΙΣΤΩΣΙΝ ΤΩΝ ΑΝΩΤΕΡΩ, οι υπογεγραμμένοι πληρεξούσιοι δεόντως εξουσιοδοτημένοι υπέγραψαν το παρόν Πρωτόκολλον. ΕΓΕΝΕΤΟ εν Μπουέντος Άϋρες την εικοστήν τετάρτην ημέραν Σεπτεμβρίου, του χιλιοστού εννεακοσιοστού εξηκοστού ογδόου έτους. Υπογραφέν άνευ επιφυλάξεως ως προς την αποδοχήν. ( Έπονται αι υπογραφαί των εξής χωρών: Αργεντινήν, Βραζιλία, Κορέα, Τσεχοσλοβακία, Χιλή, Δανία, Εκουαντόρ, Ισπανία, Ηνωμέναι Πολ. Αμερικής, Νορβηγία, Πακιστάν, Πολωνία, Πορτογαλία, Ρουάντα, Συρία, Νότιος Αφρική, Σουηδία, Γιουγκοσλαβία). Υπογραφέν υπό επιφύλαξιν ως προς την αποδοχήν. (Έπονται αι υπογραφαί των εξής χωρών: Άνω Βόλτα, Βέλγιον, Καμπότζη, Καμερούν, Καναδάς, Κολομβία, Κογκό (Μπραζαβίλ), Κόστα Ρίκα, Κούβα, Κίνα, Φιλιππίναι, Γαλλία, Γουατεμάλα, Ινδίαι, Μάλι, Μεξικό, Παραγουάη, Περού, Ηνωμένον Βασίλειον Μεγάλης Βρεταννίας και Βορείου Ιρλανδίας, Συνεγάλη, Ελβετία, Τόγκο, Ουραγουάη, Βενεζουέλα).  (Ακολουθεί το κείμενον της συμβάσεως Γαλλιστί. Η μετάφρασις εις την Ελληνικήν παρατίθεται ανωτέρω εις σελ. 891-908). 38.Π.α.14 Πολυεθνείς Αεροπορικές Συμβάσεις   366

[Source: greek_legal_code_raptarchis | Tokens: 6775]